Kelsey Grammer
Allen Kelsey Grammer (s. 21. helmikuuta 1955 Saint Thomas, Yhdysvaltain Neitsytsaaret) on yhdysvaltalainen näyttelijä. Hän on tullut tunnetuksi Suomessa tilannekomedia "Frasierin" Frasier Cranena ja "Simpsoneiden" Sideshow Bobin ääninäyttelijänä. Hän on myös työskennellyt kirjoittajana, ohjaajana ja tuottajana.
Zal Cleminson
Alasdair "Zal" Cleminson (s. 4. toukokuuta 1949 Glasgow Skotlanti) on skotlantilainen kitaristi. Parhaiten hänet muistetaan Sensational Alex Harvey Bandin klovniksi maskeerattuna kitaristina 1970-luvulla. Muita Cleminsonin yhtyeitä ovat olleet Tear Gas 1970-luvun alkupuolella sekä Nazareth, jossa Cleminson oli kahden levyn ajan 1978-1980. 1980-luvulla hän oli mukana Elkie Brooksin yhtyeessä. Vuonna 2006 hän teki näyttelijä-debyyttinsä lännenelokuvassa "A Shot in the West". Vuonna 2008 hän ilmoitti vetäytyvänsä musiikkiteollisuudesta.